**Bate steaua inima**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trupul tău de fată mare

mă topește din picioare

gustul tău ca de gutuie

gura-mi lasă amăruie

Și buricul tău cel dulce

duminica-i la răscruce

viața doar o sărbătoare

suflețelul rău mă doare

Mă-nvârtesc ca titirezul

te iubesc acesta-i crezul

dragoste nimica n-am

luna-mi bate doar în geam

Uneori însă și steaua

mai bate totuși beleaua

Costel Zăgan, CEZEISME II